**Zapisnik seje Sveta KS Bohinjska Bela**

Datum: 12.3.2016

Prisotni: Bojan Brglez, predsednik Sveta KS  
Toni Mežan, podžupan Občine Bled  
Aneta Varl, namestnica predsednika  
Boštjan Razinger  
Anton Horvat  
Darja Pretnar

Dnevni red seje: 1. Kapelica v vaškem jedru  
2. Dom krajanov  
3. Eko-otok nasproti cerkve  
4. Most na Kupljenik  
5. Sofinanciranje defibrilatorja GD Kupljenik  
6. Prostorska problematika vrtca in šole Bohinjska Bela

AD1)

Dne 11. 3. 2016 je bila v vaškem jedru Bohinjske Bele izvršena postavitev kapelice. Člani Sveta KS

Bohinjska Bela ugotavljamo, da krajani niti Svet KS o postavitvi kapelice nismo bili obveščeni, kar

smatramo za kršitev običajnih praks sodelovanja med Občino in krajevnimi skupnostmi. Svet KS

načelno podpira postavitev kapelice na območju vaškega jedra, predvsem s stališča, da od tu

potekajo pogrebi, oporekamo pa naslednjemu:

* Postopek za postavitev kapelice je potekal mimo organov KS, kar se nam ne zdi sprejemljivo;
* Trenutna lokacija kapelice je neprimerna, ker kapelica ni primerno umeščena v prostor (krši arhitekturne linije urbane opreme vaškega jedra), poleg tega se vaško jedro uporablja kot prireditveni prostor (Marjetin sejem), pogosto pa ga obiščejo tudi otroci iz vrtca in bi lahko pomenila tudi varnostno tveganje (ograja);
* Kapelica je prevelika in je postala dominanten element vaškega jedra, kar pa ni prvotni namen vaškega jedra.

Svet KS Bohinjska Bela je sprejel naslednji sklep:

Kapelica se odstrani s sedanje lokacije. Predlagamo, da se pripravijo temelji na skrajnem delu zelenih površin v liniji avtobusnega postajališča v smeri proti cerkvi. Linije strehe kapelice in avtobusnega postajališča naj potekajo paralelno, kip v notranjosti naj gleda proti cerkvi. Lokacija ob robu zelenice bo zadostila vsem interesom in izboljšala arhitekturni izgled vaškega jedra.   
Na seji prisotni predstavnik Občine Bled po ogledu kraja meni, da je lokacija, ki jo predlaga Svet KS Bohinjska Bela, primerna.

AD 2)

Predsednik Sveta KS je člane seznanil s potekom del v Kulturnem domu. Dela potekajo po načrtih in predvideni datum odprtja je 20. maja 2016. Občina je že objavila razpis za nakup odrske opreme. Gospod Toni Mežan je pojasnil, da je pri priprave vsebine razpisa Občina sodelovala s Kulturnim društvom Bohinjska Bela, katerega člani (Francka Smolej in Jožica Vreček) so strinjali s specifikacijo potrebne opreme. Vsa oprema novega doma bo nova, obstoječa oprema Kulturnega društva pa se bo uporabljala za gostovanja in predstave na prostem. Oprema, ki se bo po odprtju doma izkazala za manjkajočo, bo nabavljena iz proračuna Občine Bled za leto 2017.

Predsednik Sveta KS je člane seznanil tudi aktivnostmi na področju odprtja bara in poštnega okenca v spodnjih prostorih doma. Bodoči najemnik bara je že opravil usposabljanje za nudenje poštnih storitev.

Člani Sveta KS so razpravljali tudi o preostalih prostorih v spodnjem delu Doma. Menimo, da morajo ti prostori ostati na razpolago krajanom. Primerni so za izvajanje različnih oblik druženja, npr. potujočo knjižnico, predavanja, tečaje, športne aktivnosti…  
  
Po razpravi o najprimernejšem imenu novega doma člani smo se člani KS Bohinjska Bela soglasno odločili za ime **Dom krajanov,** ker gre za center, ker se s tem imenom lahko poistoveti vsak prebivalec Bohinjske Bele.

Svet KS Bohinjska Bela je sprejel naslednja sklepa:

* Prostori v spodnjem delu doma morajo ostati namenjeni **skupni rabi krajanov**.
* Novi dom se po odprtju imenuje **Dom krajanov**.

AD3)

Bojan Brglez je člane Sveta KS seznanil s študijo glede ureditve eko-otoka nasproti cerkve. Po ogledu študije in razpravi o ograji ob potoku Belca je Svet KS sprejel naslednja sklepa:

* Pri ureditvi **eko-otoka** nasproti cerkve naj se upošteva **Varianta 3b**.
* Glede na katalog urbane opreme Občine Bled je za ograjo ob potoku Belci izbere element, ki je v katalogu naveden pod številko **25 – lesena varnostna ograja** (odbojna ograja, sestavljena iz horizontalnih lesenih lamel pravokotnega profila). Uporabljeni les naj bo **masecen**.

AD4)

Prestavljena je bila problematika mosta na Kupljenik, ki je slabem stanju (se premika). Potreben je natančen ogled mostu in izdelava ocene stanja in predloga za obnovo oz. vzdrževanje.  
  
AD5)

Boštjan Razinger je predstavil prošnjo GD Kupljenik, da KS Bohinjska Bela sofinancira nakup defiblilatorja, ki ga je GD Kupljenik namestil na Gasilski dom na Kupljeniku. Člani Sveta KS se strinjajo s pobudo za sofinanciranje v višini 300 EUR iz sredstev KS Bohinjska Bela. GD Kupljenik pripravi prošnjo za sofinanciranje in jo odda pristojni službi na Občini Bled.

Sklep KS Bohinjska Bela:

* GD Kupljenik se iz sredstev KS Bohinjska Bela odobri sofinanciranje nakupa defibrilatorja v znesku 300 EUR.

AD6)

Aneta Varl je ponovno izpostavila prostorsko problematiko vrtca in šole na Bohinjski Beli. Zaradi velikega števila šolarjev bo osnovna šola letos potreboval prostor, ki ga je v zadnjih letih prepustila v uporabo vtrcu. Tudi v vrtcu vpis močne presega obstoječe kapacitete (natančni podatki bodo znani po zaključku vpisa v vrtec marca 2016).

Za rešitev problematike obstaja več možnosti, poleg najema kontejnerja tudi najem stavbe v lasti Slovenski železnic na Podklancu. Aneta Varl je v stavbi opravila ogled. Potrebne bi bile določene prilagoditve in vlaganja (ograja, sanitarije, kurilnica), načeloma je stavba primerna.

Svet KS zaproša Občino Bled za predloge glede rešitve prostorske problematike vrtca. Tako vrtec in šola sta tesno vpeta v življenje krajevne skupnosti in sta ključna elemnta združevanja krajanov.

Zapisnik pripravila: Darja Pretnar